חרמן לוקס

חֶרְמָן דָּרִיוֹ לוּקס (ספרדית: Germán Darío Lux; נולד ב־7 ביוני 1982 בקרקרנייה, ארגנטינה) הוא כדורגלן ארגנטינאי המשחק בעמדת השוער בריבר פלייט ובנבחרת ארגנטינה.

קריירה 
לוקס החל את הקריירה בקבוצת הפאר הארגנטינאית ריבר פלייט. הוא ערך את הופעת הבכורה שלו בקבוצה הבוגרת בשנת 2001 ובמהלך תקופתו בקבוצה נאבק על המקום בהרכב עם פרנקו קוסטנזו שנחשב היה יחד איתו לאחד משוערי העתיד של ארגנטינה ובהמשך עם חואן פבלו קאריסו.

הוא הצטיין גם בהופעותיו בהנבחרות הצעירות של ארגנטינה והיה שותף לזכייה בגביע העולם לנוער בשנת 2001 ולזכייה במדליית הזהב באולימפיאדת אתונה ב-2004.

בשנת 2005 הוא זומן על ידי חוסה נסטור פקרמן לסגל הנבחרת למשחקי גביע הקונפדרציות שנערכו בגרמניה. לוקס גילה יכולת חלשה וספג במשחקים עשרה שערים בחמישה משחקים, ארבעה מהם בגמר. למרות זאת, בלט לוקס במשחק חצי הגמר מול מקסיקו כשהדף את בעיטת העונשין האחרונה של מקסיקו, וסייע לנבחרתו להעלות למשחק הגמר. לוקס היה מועמד גם לסגל הנבחרת למונדיאל 2006 אך לבסוף נופה ובמקומו זומן אוסקר אוסטארי.

לוקס הסתכסך עם מועדונו ולא שיחק שנה שלמה לפני שנרכש בשנת 2007 על ידי ריאל מיורקה. בסך הכל שיחק לוקס בריבר פלייט מהשנים 2001 ועד 2007 במהלך ערך 53 הופעות וזכה בשתי אליפויות (קלאוסורה 2003, קלאוסורה 2004).

בשנת 2011 חתם לוקס בדפורטיבו לה קורוניה. ביוני 2017 חזר לקבוצת נעוריו, ריבר פלייט.

תארים 
ריבר פלייט
 אליפות ארגנטינה (3): קלאוסורה 2003, קלאוסורה 2004, עונת 2021
 גביע ארגנטינה (2): 2017, 2019
 הסופר קאפ הארגנטינאי (2): 2017, 2019
 גביע ליברטדורס: 2018
 רקופה סודאמריקנה: 2019
 טרופאו דה קמפאונס: 2021
נבחרת ארגנטינה
 גביע העולם עד גיל 20: 2001
 מדליית זהב אולימפית: 2004

קישורים חיצוניים

כדורגלני ריבר פלייט
כדורגלני מיורקה
כדורגלני דפורטיבו לה קורוניה
כדורגלנים באולימפיאדת אתונה (2004)
שוערי כדורגל ארגנטינאים
כדורגלני נבחרת ארגנטינה
אלופים אולימפיים ארגנטינאים: כדורגל
כדורגלנים ארגנטינאים
כדורגלני גביע הקונפדרציות 2005
ארגנטינאים שנולדו ב-1982